钦定古今图书集成/历象汇编/岁功典/第098卷 > 渔樵问答 > 逃暑赋 明朱灏
## 钦定古今图书集成/历象汇编/岁功典/第098卷 > 渔樵问答 > 逃暑赋 明朱灏

炎帝扬以赭旗兮，自驻节于南陆。“羲和逞辔来会兮，
朱𩧪蜿蜿而推毂。鹑鸟至以张翼兮，祝融改乎赤服。
云峰崔嵬郁丹兮，萤照迁于腐谷。”磅。声隐霆车兮，
蒸烦空而未伏。阳精出而煮海兮，彤赫仇乎渊客。黄
雀扇彼爞威兮，倏张熻于电宅。景乘离以司衡兮，霄
厌冥而含赤。丹衢列以环罏兮，娲皇烁其补石。投焦
害于雪国兮，龙皮消乎热液。迎凉草以却炎兮，要冰
鸟之来适。凿晶山而守闭兮，不隶寿麻之籍。知东方
不可托兮，餐北方之鼠腊。玉竹簟以佞肌兮，复摇曳
乎水帛。服冰丸与云散兮，有壬甲之符；辟狎渊以避
天毒兮，绝歊赩之气驿。耽石局而熨腹兮，玩冷蛇之
易毁。坚息不纳惔野兮，能环十火以向迩。兰殿香飘
汗粟兮，习裳风与珮水。乞莲焰以敌炎井兮，浥梧身
之绿髓。潜柳馆而避霞盖兮，鞭旱石以消怒。白羽握
挥繁星兮，承玉浆以醉兔；弄轻纨之蝉翼兮，引蕉睡
于初寤。望旃檀以入林兮，浴甘瑞之新露；翻银河而
注珠箔兮，断虹梁之烘渡。红沫已污雾幕兮，逐蚊雷
之失謼；阴冈已荐苔蓐兮，设霜缣为梦护。倚桂林之
笋玉兮，裁龙湫之珠布。辟剑阁以居峭兮，移潇湘为
雨；步晶盘赪而瓜浮兮，柰李流其丹乳。挽杯航于曲
沼兮，吹凉律于风穴。招冷蟾以入怀兮，令赤道之烛
灭。渴虬静饮寒漏兮，傅桂户而不闭。幌绡以牵水帐
兮，宿热龙于藕阕。丹鱼喁其红浪兮，旱烟湿而空咽熏兮烈兮，改凉辙兮。缠彼郁悒，增内热兮。气构幽宫，
淡晖雘兮。津息大火，开烦钥兮。心若草木，亡灼虐兮。